open-index/open-wikipedia-markdown huggingface dataset:
Erik Bergvall

**Erik Bergvall** (7. huhtikuuta 1880 Västerfärnebo &ndash; 4. helmikuuta 1950 Bromma) oli ruotsalainen vesipalloilija ja olympiamitalisti. Hänen seuransa oli tukholmalainen Stockholms KK. Bergvall toimi oman uransa jälkeen urheiluvaikuttajana.

Bergvall oli maansa joukkueessa voittamassa pronssia Lontoon olympialaisissa 1908. Hän toimi FINAn puheenjohtajana vuosina 1924&ndash;1928. Bergvall oli myös Tukholman olympiastadionin johtaja vuosina 1916&ndash;1946.

## Lähteet

* Bergvallin profiili sports-reference.com -sivustolla
Pekka Markkula

**Pekka Tapio Markkula** (26. kesäkuuta 1948  – 14. heinäkuuta 1998) oli suomalainen kääntäjä, musiikkitoimittaja ja kustannustoimittaja. Hänet tunnetaan erityisesti Douglas Adamsin *[[Linnunradan käsikirja liftareille]]* -kuunnelman ja romaanin suomentajana. Hän suomensi myös muuta tieteiskirjallisuutta ja työskenteli Yleisradiolla kuunnelmien kääntäjänä ja dramatisoijana. Markkula aloitti uransa toimittajana Musa- ja Soundi-musiikkilehtien toimittajana 1970-luvulla. Hän kirjoitti niihin juttuja ja levyarvosteluja sekä omalla nimellään että nimimerkillä Pipin Pieni.

Hänen ensimmäiset suomennoksensa julkaistiin 1980-luvun alussa, kun hän ryhtyi kääntämään John Books -kustantamon julkaisemia kirjoja. Ensimmäisenä julkaistiin Harry Harrisonin *Ruostumaton teräsrotta* vuonna 1980 ja seuraavana vuonna *Linnunradan käsikirja liftareille*, jonka hän suomensi vielä uudelleen vuosikymmenen lopulla. Hän jatkoi kirjojen suomentamista kuolemaansa saakka ja hänen käännöksiään julkaisivat useat kustantamot kuten WSOY ja Like. Hän suomensi pääasiassa tieteiskirjallisuutta ja muuta kaunokirjallisuutta sekä muusikkoelämäkertoja.

Markkula myös käänsi ja dramatisoi kuunnelmia Yleisradiolle. Monet kuunnelmista, joiden kanssa hän työskenteli, oli luokiteltavissa tieteisfiktioksi. Hän kirjoitti myös kaksi omaa kuunnelmaa *Myöhempien aikojen nuoret vihaiset miehet* ja *Hämärimmällä hetkellä*, joista jälkimmäisen Johanna Sinisalon kanssa.

Tämän lisäksi Markkula oli myös novellikirjailija, jonka teoksia julkaistiin suomalaisissa scifilehdissä 1980-luvun lopulla. Vain yksin Markkulan novelli on julkaistu kirjassa, novelliantologiassa nimeltä *Ensimmäinen yhteys* (1988). Hän työskenteli ennen kuolemaansa lisäksi Book Studio -kustantamon Galaxy-tieteisromaanisarjan toimittajana. 

Markkula menehtyi sairauskohtaukseen 50-vuotiaana vuonna 1998. Häneltä julkaistiin vielä postuumisti suomennos Edgar Allan Poe -novellikokoelmasta *Ajan ja avaruuden kartat*. Hänet on haudattu Lamminpään hautausmaalle Tampereelle.

## Merkittäviä suomennoksia
*Douglas Adams: *[[Linnunradan käsikirja liftareille (romaani)|Linnunradan käsikirja liftareille]]* (kaksi suomennosta 1981 ja 1989)
*Henry N. Beard ja Douglas C. Kenney: *[[Loru sorbusten herrasta]]*
*Edgar Rice Burroughs: *[[Apinoiden Tarzan]]* ja *[[Tarzanin paluu]]* (uudet suomennokset)
*Samuel R. Delany: *[[Nova (romaani)|Nova]]*
*Philip K. Dick: *[[Jumalan kahdeksan sormea]]*
*Harry Harrison: *[[Ruostumaton teräsrotta (kirjasarja)|Ruostumaton teräsrotta]]* -kirjasarja (5 osaa)
*Edgar Allan Poe: *Ajan ja avaruuden kartat*
*Hunter S. Thompson: *[[Suuri hainmetsästys]]*

## Lähteet
Willard Rice

**Willard Wadsworth Rice** (21. huhtikuuta 1895 Newtonville, Massachusetts &ndash; 21. heinäkuuta 1967 Weston, Massachusetts) oli yhdysvaltalainen jääkiekkoilija ja olympiamitalisti. Hän pelasi seuratasolla Boston Athletic Associationissa.

Rice opiskeli Harvardissa, josta hän valmistui vuonna 1918. Sen jälkeen hän jatkoi jääkiekon pelaamista Boston Athletic Associationissa, jossa hän oli voittamassa hopeaa Chamonix'n olympialaisista 1924. Rice pelasi olympiaturnauksessa viisi ottelua, joissa hän teki yhteensä kaksitoista maalia. Hän loi uran saippuaa valmistavan yrityksen johtajana. 

## Lähteet

* Ricen profiili sports-reference.com -sivustolla
Sergei Morgunov

**Sergei Morgunov** (, s. 9. helmikuuta 1993) on venäläinen pituushyppääjä.

Morgunov oli seitsemäs nuorten kesäolympialaisissa 2010 tuloksella 708 cm. Vuonna 2011 hän voitti kultaa alle 20-vuotiaiden EM-kisoissa myötätuulituloksella 818 cm. Sallituissa oloissa hän hyppäsi samassa kisassa ennätyksensä 810 cm. 19. kesäkuuta 2012 hän hyppäsi Venäjän nuorten mestaruuskisoissa Tšeboksaryssa alle 20-vuotiaiden maailmanennätyksen 835 cm. Entinen maailmanennätys oli Randy Williamsin 834 cm vuodelta 1972, entinen Euroopan ennätys Eusebio Cáceresin 827 cm vuodelta 2010 ja entinen Venäjän ennätys Aleksandr Menkovin 816 cm vuodelta 2009. Morgunovin ME-tuloksen rikkoi Mattia Furlani kesäkuussa 2024.

Vuoden 2012 alle 20-vuotiaiden MM-kisoissa Barcelonassa Morgunov voitti kultaa tuloksella 809 cm. Lontoon olympialaisissa hän karsiutui loppukilpailusta. Alle 23-vuotiaiden EM-kilpailuissa Tampereella 2013 hän sijoittui toiseksi tuloksella 801&nbsp;cm.

## Lähteet
*
*

### Viitteet
Oka-annoona

**Oka-annoona** (*Annona muricata*) on annoonien (*Annona*) sukuun ja annoonakasvien heimoon kuuluva ainavihanta koppisiemeninen puulaji. Oka-annoonaa viljellään trooppisilla alueilla suurten, makeiden hedelmiensä vuoksi. Hedelmää kutsutaan suomeksi paitsi suvun yleisnimityksellä annoona, myös nimillä **guanabana** ja **graviola**, jotka ovat kasvin espanjan- ja portugalinkieliset nimet.

## Hedelmä

Hedelmä on noin 30–40&nbsp;cm pitkä, sen kuori on vihreä, paksu ja piikikäs. Hedelmä on muodoltaan usein epäsymmetrinen. Hedelmäliha on valkoista, 1–2&nbsp;cm pitkät siemenet kiiltäviä ja mustia.

Oka-annoonan kypsää hedelmää voidaan syödä sellaisenaan, mutta useammin hedelmäliha puristetaan siivilän läpi, jolloin sitä voi käyttää pirtelöiden, jäätelön, hillojen, siirapin tai mehujen valmistuksessa. Siitä tehdään myös makeisia. Oka-annoonassa on tavallisesti hedelmän painosta noin kaksi kolmasosaa syötävää hedelmälihaa, hedelmän kuorta noin 20 %, siemeniä 8–9 % ja loput noin 4 % sitkeää hedelmäydintä.

Hedelmä on parhaiten tunnettu trooppisessa Etelä-Amerikassa ja eteläisessä Aasiassa, jossa se on yleinen jälkiruokien ainesosa. Filippiineillä raakoja hedelmiä, joiden siemenet eivät ole vielä kovettuneet, käytetään myös vihanneksena.

## Kasvin kuvaus
Oka-annoona on pienehkö, 5–10 m korkeaksi kasvava ainavihanta puu. Se on yleensä suorarunkoinen, ja oksat ovat ylöspäin suuntautuneet nuorilla yksilöillä. Juuristo on matala ja sivusuuntaisesti leviävä. Kaarna on nuorena sileä ja harmahtavan ruskea, vanhemmiten uurteinen. Soikeat, yleensä 7–15&nbsp;cm pitkät lehdet ovat kiiltäväpintaiset yläpinnalta, harmahtavan mattapintaiset alapuolelta. Lehdet ovat vastakkaisesti oksissa.

Suuret kukat ovat paksuilla varsilla kiinni oksissa. Kehälehtiä on kuusi kahdessa kerroksessa, kolme ulompaa ovat suurempia kuin sisemmät. Emejä on useita. Kukat ovat avoinna vain öisin, pölyttäjinä toimivat kovakuoriaiset. Syötävä hedelmä on yleensä 20–30&nbsp;cm pitkä, joskus jopa 40&nbsp;cm pitkä, lähes 20&nbsp;cm leveä ja painaa yleensä noin 1,5–2&nbsp;kg, mutta se voi painaa jopa 7&nbsp;kg. Hedelmä on rakenteeltaan kerranaishedelmä, joka koostuu kukan useiden emien sisältämistä useista erillisistä siemenaiheista varren ympärillä.

## Luokittelu
Oka-annoona kuuluu annoonien sukuun yhdessä muutaman muun trooppisen hedelmäpuun kanssa. Muita laajalti ruoaksi viljeltyjä annoonia ovat sokeriannoona eli kermaomena (*A. squamosa*) ja suomuannoona eli kirimoija (*A. cherimola*).

## Levinneisyys ja elinympäristö
Oka-annoona on alun perin lähtöisin Etelä- ja Väli-Amerikasta. Se esiintyy luonnostaan subtrooppisissa ja trooppisissa alankometsissä, joiden keskilämpötila on 25–30 °C. Puu ei kestä pakkasta. Oka-annoonaa viljellään nykyisin hedelmiensä vuoksi paitsi trooppisessa Amerikassa myös varsinkin Aasiassa, ja viljelyn seurauksena sitä esiintyy lisäksi monilla trooppisilla alueilla viljelykarkulaisena.

## Lähteet

## Aiheesta muualla
* Afrikkanet: ''Annona muricata''
* Dr. Duke's Phytochemical and Ethnobotanical Databases: ''Annona muricata''
Pavel Šalin

**Pavel Šalin** (, s. 6. maaliskuuta 1987) on venäläinen pituushyppääjä.

Šalin oli alle 23-vuotiaiden EM-kilpailuissa 2009 viides kolmiloikassa ennätyksellään 16,56 m. Vuonna 2010 hän voitti pituushypyn Euroopan joukkuemestaruuskilpailuissa myötätuulituloksella 826 cm, muttei selviytynyt loppukilpailuun Barcelonan EM-kilpailuissa jäätyään karsinnassa 14:nneksi tuloksella 794 cm. Helsingin EM-kilpailuissa 2012 hän jäi jälleen karsintaan oltuaan 15:s tuloksella 781 cm.

Šalinin pituusennätys on 825 cm, jonka hän hyppäsi Moskovassa 6. kesäkuuta 2010. Sisäradoilla hän on hypännyt 808 cm Moskovassa 23. tammikuuta 2014.

## Lähteet
*
*
Veriohukainen

**Veriohukaiset** (myös **verilätyt** tai **veriletut**) ovat ainakin Suomessa ja Ruotsissa tunnettu ruokalaji. Veriohukaiset ovat verestä, ruisjauhoista ja maidosta paistamalla ja maustamalla tehtyjä ohukaisia. Veriohukaiset on perinteisesti tarjoiltu puolukkasurvoksen ja valkokastikkeen kanssa. Mausteena käytetään sipulia, ja uudemmissa ohjeissa saatetaan käyttää myös chiliä. Suomessa veriohukaisia valmistetaan myös einestuotteena.

Veriohukaiset on hyvä raudan lähde anemian ehkäisyyn.

## Katso myös
* Veripalttu

## Lähteet
Aeroflotin lento 593

**[[Aeroflot]]in lento 593** oli 23. maaliskuuta 1994 maahansyöksynyt matkustajakone. Onnettomuuden aiheutti se, että koneen kapteeni antoi lastensa käyttää koneen ohjaimia.

Kapteenin 16-vuotias poika sai vahingossa koneen autopilotin kytkeytymään osittain pois päältä ja koneen kallistumaan voimakkaasti. Se johti lopulta syöksykierteeseen.

Kone syöksyi maahan 20 kilometriä Mežduretšenskin kaupungista itään Kemerovon alueella Etelä-Siperiassa.

## Katso myös
* Luettelo Aeroflotin onnettomuuksista

## Lähteet
* http://www.airdisaster.com/photos/f-ogqs/photo.shtml 

### Viitteet
Oliver Seibert

**Oliver Levi Seibert** (18. maaliskuuta 1881 –  15. toukokuuta 1944) oli varhainen kanadalainen jääkiekkoilija. Seibert oli yksi ensimmäisistä ammattilaisista liigan muututtua ammattimaiseksi 1904.

Seibert on Earl Seibertin isä. 

## Saavutuksia
* Hockey Hall of Fame 1961

## Aiheesta muualla
* Hockey Hall of Fame / Oliver Seibert
Arquesin taistelu

**Arquesin taistelu** oli Ranskan uskonsotien taistelu, joka käytiin vuonna 1589 Arques-la-Bataillessa Pohjois-Ranskassa Henrik Navarralaisen ja Mayennen herttuan johtamien Katolisen liigan joukkojen välillä. Katolinen liiga yritti estää protestanttista Henrikiä nousemasta Ranskan kuninkaaksi. Henrik oli linnoittautunut Arques-la-Bataillen linnaan, jonka vahvojen muurien väitettiin kestävän kaikki kanuunankuulat. Myös sää suosi tulevaa kuningasta, joka lopulta voittikin taistelun. Lopullinen voitto kruunusta tuli kuitenkin vasta myöhempien taistelujen myötä, ja Henrik Navarralaisesta tuli Ranskan kuningas Henrik IV.

## Lähteet
Michael Buffer

**Michael Buffer** (s. 2. marraskuuta 1944 Philadelphia, Pennsylvania) on yhdysvaltalainen kehäkuuluttaja. Hänet tunnetaan erityisesti  vuonna 1984 lanseeraamastaan lauseesta, jonka hän lausuu suureen ääneen ja viimeistä sanaa venyttäen jokaisen kuuluttamansa nyrkkeilytapahtuman pääottelun alkajaisiksi: *"Let’s get ready to rumble!”* (vapaasti käännettynä *”Rähinä alkakoon!”*). Hän rekisteröi lauseen tavaramerkiksi vuonna 1992 ja on sen jälkeen vuoden 2019 loppuun mennessä tienannut sillä yli 350 miljoonaa euroa lisensioimalla iskulausettaan muun muassa mainoksiin, tietokonepeleihin ja popkappaleisiin.

Buffer aloitti kehäkuuluttajan uransa vuonna 1982 toimittuaan sitä ennen autokauppiaana. Hän on kuuluttanut useimmat merkittävimmistä nyrkkeilyn maailmanmestaruusotteluista 1980-luvulta alkaen, ja kuuluttaa nyrkkeilyn lisäksi showpainiotteluita. Buffer voi tienata yhdestä kuulutuksestaan jopa miljoona dollaria. Hän on esiintynyt roolissa tai itsenään useissa elokuvissa ja televisiosarjoissa, kuten *[[Rocky Balboa (elokuva)|Rocky Balboa]]*, *[[Taistelija (vuoden 2010 elokuva)|Taistelija]]*, *[[Simpsonit]]*, *[[South Park]]*, *[[Entourage]]* ja *[[Kauniit ja rohkeat]]*.

Buffer selvisi kurkkusyövästä vuonna 2008. Hänen velipuolensa on Ultimate Fighting Championship -kuuluttaja Bruce Buffer ja isoisänsä Johnny Buff, joka voitti nyrkkeilyn kärpässarjan maailmanmestaruuden 1920-luvulla.

## Lähteet
Ljukman Adams

**Ljukman Rasakovitš Adams** (, s. 24. syyskuuta 1988 Pietari) on venäläinen kolmiloikkaaja.

Adams voitti kultaa alle 20-vuotiaiden EM-kilpailuissa 2007 tuloksella 16,50 m. Barcelonan EM-kilpailuissa 2010 hän oli kuudes tuloksella 16,78 m. Vuonna 2012 hän saavutti pronssia Istanbulin sisäratojen MM-kilpailuissa tuloksella 17,36 m. Lontoon olympialaisissa hän sijoittui yhdeksänneksi. Sisäratojen MM-kilpailuissa Sopotissa 2014 hän voitti MM-kultaa tuloksella 17,37 m ja samana kesänä Zürichin EM-kisoissa hän oli toinen tuloksella 17,09 m. Molemmat mitalinsa hän menetti myöhemmin dopingin takia. Pekingin MM-kilpailuissa 2015 hän sijoittui viidenneksi tuloksella 17,28 m.

Vuoden 2019 helmikuussa Urheilun kansainvälinen vetoomustuomioistuin CAS määräsi Adamsille neljän vuoden kilpailukiellon. Hän valitti tuomiosta, mutta CAS piti tuomion voimassa. Hänen tuloksensa aikavälillä 16.7.2012–14.9.2014 hylättiin jälkikäteen.

Adams on voittanut Venäjän-mestaruuden sisäradoilla 2012 ja 2014 sekä ulkoradoilla 2012 ja 2015. Adamsin ennätys on 17,53 m, jonka hän hyppäsi Sotšissa 27. toukokuuta 2012.

Adams on naimisissa pikajuoksija Jevgenija Poljakovan kanssa.

## Lähteet
*
*

### Viitteet
Vie mut kotiin (kappale)

**Vie mut kotiin** on Jesse Kaikurannan debyyttisingle, joka julkaistiin digitaalisesti 24. huhtikuuta 2012. Kappale kuultiin ensimmäisen kerran *[[The Voice of Finland (1. tuotantokausi)|The Voice of Finland]]* -laulukilpailun finaalissa, jossa Kaikuranta sen esitti.

Kappale on menestynyt hyvin verrattuna muihin *The Voice of Finland* -kilpailun finalisteille sävelletyistä kappaleista. *Vie mut kotiin* oli vuonna 2012 viikolla 18 Suomen ladatuin kappale ja se on ollut myös Music Control radiolistan ensimmäisellä sijalla. Kappale valittiin vuoden 2013 Iskelmä Gaalassa vuoden iskelmäksi.

Kappaleen on säveltänyt Eppu Kosonen ja sanoittanut Saara Törmä.

## Kappaleet
# Vie mut kotiin

## Musiikkivideo

Valokuvaaja Ville Akseli Juurikkalan ohjaama musiikkivideo julkaistiin maanantaina 4. kesäkuuta 2012. Videolla Kaikuranta liikkuu vanhassa tyhjässä talossa ja soittaa pianoa kallioisella meren rannalla.

## Listasijoitukset

## Lähteet
Brad Patton

**Brad Patton** (s. 1972 Melbourne, Australia) on homopornonäyttelijä, joka on erikoistunut top-rooleihin. Hän voitti kaksi GayVN-palkintoa (*Best Oral Scene* 2004, *Best Sex Scene* 2007) ja yhden Grabby-palkinnon (*Best Duo Sex Scene*, 2006). Hän on 183-senttinen. Patton on vetäytynyt aikuisviihteestä. 

Pornotähden urallaan Patton on työskennellyt mallina Falcon Studiosilla ja COLT Studiolla. Hän on toiminut myös taitoluistelijana ja päässyt mitaleille Gay Gamesissa ja World Outgamesissa. Hän oli ammattilaisena mukana Dancing on Ice -ohjelmassa Alankomaissa ja on työskennellyt lisäksi Disney on Ice -show’ssa.

Patton varttui enimmäkseen Ruotsissa. Ohjaaja Chi Chi LaRue löysi hänet, ja nykyisin hän asuu Amsterdamissa.

## Lähteet

## Aiheesta muualla
* Internet Adult Film Database: Brad Patton
Eric Sykes

**Eric Sykes** CBE (4. toukokuuta 1923 Oldham, Lancashire, Englanti − 4. heinäkuuta 2012) oli brittiläinen koomikko, radio-, televisio,- ja elokuvakäsikirjoittaja, näyttelijä sekä ohjaaja.

Sykes on näytellyt *[[The Others]]* -elokuvassa sekä *[[Harry Potter ja liekehtivä pikari (elokuva)|Harry Potter ja liekehtivä pikari]]* -elokuvassa, jossa hän näytteli Frank Bryceä.

Sykes kuoli 89-vuotiaana 4. heinäkuuta 2012.

## Lähteet
Alkion kertaluku (modulaariaritmetiikka)

**Alkion kertaluku** modulaariaritmetiikassa tarkoittaa pienintä positiivista eksponenttia, jolla potenssiinkorotuksen jakojäännökseksi tulee ykkönen tietyllä positiivisella kokonaisluvulla jaettaessa.

Olkoot n ja a kokonaislukuja, n > 1 ja \mbox{gcd}(a,n)=1.

Eulerin lauseen mukaan a^{\varphi(n)}\equiv 1 (\mbox{mod }n). 
On siis olemassa sellaisia positiivisia kokonaislukuja k, että
a^{k}\equiv 1 (\mbox{mod }n).
Pienintä tällaista kokonaislukua k sanotaan alkion a kertaluvuksi modulo n ja
merkitään \mbox{ord}_n(a).

Alkion kertaluku on aina Eulerin funktion tekijä ts. \mbox{ord}_n(a)|\varphi(n).
Kertaluku voidaan siis laskea, jos luvun \varphi(n) tekijöihinjako tunnetaan.
Auringontähti

**Auringontähti** (*Telekia speciosa*) on Etelä-Euroopassa ja Länsi-Aasiassa kasvava monivuotinen mykerökukkainen ruohokasvi. Se on myös koristekasvina viljelty laji.

## Ulkonäkö
Auringontähti on pystyvartinen ja kasvaa 0,6–1,6 metriä korkeaksi. Alemmat lehdet ovat ruodilliset ja herttamaiset, ylemmät ruodittomat ja leveän soikeat. Lehdet ovat 30–40 senttimetriä pitkiä ja 20–30 cm leveitä. Kasvi muistuttaa ulkonäöltään melko paljon isohirvenjuurta (*Inula helenium*), mutta auringontähden lehtilavat ovat ohuemmat. Ne ovat päältä melkein sileät ja lehtilaitojen erikokoiset hampaat sijaitsevat epäsäännöllisesti, kun isohirvenjuurella lehden pinta on karhea ja lehtilaidan erikokoiset hampaat vuorotellen. Kukinnot ovat melko isoja, 5–7 cm leveitä mykeröitä. Laitakukat ovat kirkkaankeltaisia ja kehräkukat ruskehtavankeltaisia. Hedelmänä on kuuden millimetrin pituinen pähkylä, haiveneton, siinä on vähäinen kalvomainen pappus.

## Lähteet

## Aiheesta muualla
* Suomen Lajitietokeskus: Auringontähti – ''Telekia speciosa''
* Luontoportti: Auringontähti (''Telekia speciosa'')
* Pohjolan kasvien pauloissa: ''Telekia speciosa'' - auringontähti
Pikkuauringonkukka

**Pikkuauringonkukka** (*Helianthus petiolaris*) on Pohjois-Amerikassa kasvava mykerökukkainen ruohokasvi. Se muistuttaa ulkonäöltään isoauringonkukkaa (*Helianthus annuus*), mutta on paljon matalampi, enintään 60 senttimetriä korkea, kun isoauringonkukka on korkeimpana kolmimetrinen. Pikkuauringonkukan varsi on usein haarova. Sen lehtilavat ovat pienempiä ja niiden tyvi on suippo tai pyöreä. Myös pikkuauringonkukan mykeröt ovat isoauringonkukan mykeröitä pienempiä, kehto ja kehtosuomut kapeampia.

Isoauringonkukasta on olemassa jalostettuja matalakasvuisia lajikkeita, kääpiöauringonkukkia.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

### Viitteet

## Aiheesta muualla
* Laji.fi: Pikkuauringonkukka (''Helianthus petiolaris'')
* Kasviatlas 2020: Pikkuauringonkukan (''Helianthus petiolaris'') levinneisyys Suomessa
* Integrated Taxonomic Information System (ITIS): ''Helianthus petiolaris'' 
* Global Biodiversity Information Facility (GBIF): ''Helianthus petiolaris'' 
* United States Department of Agriculture (USDA): ''Helianthus petiolaris'' 
* Flora of North America: ''Helianthus petiolaris''
Sormituoksukki

**Sormituoksukki** (*Ambrosia trifida*) on Pohjois-Amerikassa kasvava yksivuotinen mykerökukkainen ruohokasvi. Sen vastakkaisten lehtien lavat ovat molemmilta puolilta karheita, yleensä syvästi kolmiliuskaiset, joskus myös useampiliuskaisemmat tai ehyet. Terttumainen mykeröstö koostuu runsaista pienistä vihreistä, pääosin hedemykeröistä. Laji muistuttaa jonkin verran marunatuoksukkia (*Ambrosia artemisiifolia*), jolla lehtilavat ovat hienoliuskaisempia.

Sormituoksukista saadaan polyyneihin kuuluvaa tiarubriini B:tä (C13H8S2, CAS 71539-72-5), jota Afrikan ja Kanadan alkuperäisasukkaat ovat käyttäneet ihovaivojen hoitamiseen. 

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

### Viitteet

## Aiheesta muualla
* Kasviatlas: Sormituoksukki (''Ambrosia trifida'') Suomessa.
* United States Department of Agriculture (USDA): ''Ambrosia trifida'' 
* Flora of China: ''Ambrosia trifida''
Jomalsundin kanava

**Jomalsundin kanava** on avokanava Loviisassa entisen Ruotsinpyhtään kunnan alueella, noin 10 kilometriä Loviisan kaupungin keskustasta kaakkoon. Se sijaitsee mantereen ja Vahterpään välissä. Kanava valmistui vuonna 1898. Sitä syvennettiin toisen maailmansodan aikana ja nykyään sen syvyys on 1,2 metriä.

## Lähteet

## Aiheesta muualla

* Suomalaiset kanavat
Pyhäkosken kanava

**Pyhäkosken kanava** on Kymijoen vesistön Mäntyharjun reittiin kuuluva kanava Mäntyharjulla. Kanava oli alun perin uittokanava, mutta se muutettiin venekanavaksi vuonna 1998. Kanavan pituus on 450 metriä.

## Lähteet

## Aiheesta muualla
Denis Kapustin

**Denis Viktorovitš Kapustin** (, s. 5. lokakuuta 1970 Kazan) on venäläinen kolmiloikkaaja.

Kapustin voitti kultaa alle 20-vuotiaiden EM-kilpailuissa 1989 tuloksella 16,63 m. Stuttgartin MM-kilpailuissa 1993 hän oli kuudes tuloksella 17,19 m. Vuonna 1994 hän voitti hopeaa Pariisin sisäratojen EM-kilpailuissa tuloksella 17,35 m ja kultaa Helsingin EM-kilpailuissa tuloksella 17,62 m. Hän karsiutui Göteborgin MM-kilpailuissa 1995 ja sijoittui neljänneksi Ateenan MM-kilpailuissa 1997 tuloksella 17,59 m.

Vuonna 1998 Kapustin oli kymmenes Valencian sisäratojen EM-kilpailuissa tuloksella 16,50 m ja voitti hopeaa Budapestin EM-kilpailuissa tuloksella 17,45 m. Hän sijoittui yhdeksänneksi Sevillan MM-kilpailuissa 1999 tuloksella 16,89 m ja voitti pronssia Sydneyn olympialaisissa 2000 tuloksella 17,46 m.

Kapustinin ennätys on 17,65 m, jonka hän hyppäsi Oslossa 9. heinäkuuta 1998. Sisäradoilla hän on hypännyt 17,47 m Lipetskissä 27. helmikuuta 1994.

## Lähteet
*
*
Aichi E13A

**Aichi E13A** (liittoutuneiden raportointinimi *Jake*) oli Aichi Kōkūkin valmistama keisarillisen Japanin laivaston ilmavoimien kolmipaikkainen vesilentokone toisessa maailmansodassa. Se kehiteltiin aiemmasta kellukkein varustetusta Aichi E12A meripartiokoneesta. Kone teki 1940 ensilentonsa ja otettiin käyttöön vuoden 1941 lopulla korvaamaan vanhentunut Nakajima E8N.

Konetyyppiä valmistettiin 1&nbsp;418 kappaletta Aichin ohella myös Watanabe (myöh. Kyushu) sekä vähäisissä määrin Hiron laivastoarsenaali.

## Versiot
;E13A1
Prototyyppi ja ensimmäinen tuotantokone, myöhemmin uudelleen nimetty malli 11:ksi.
;E13A1-K
Harjoituskone kaksoisohjaimin.
;E13A1a
Uudelleen suunnitellut kellukkeet ja parempi radio.
;E13A1a-S
Yötoimintaan tarkoitettu malli.
;E13A1b
E13A1a varustettuna merivalvontatutkalla.
;E13A1b-S
E13A1b:n yötoimintamalli.
;E13A1c
Sukellusveneiden torjuntamalli. Alarungossa kaksi 20&nbsp;mm Tyyppi 99 Mark II -konetykkiä sukellusveneitä vastaan ja ripustimet 250&nbsp;kg:n pommi- tai syvyyspommikuormalle.

## Tekniset tiedot

## Lähteet
* Chant, Chris: *II Maailmansodan Lentokoneet – 300 tärkeintä konetyyppiä kaikkialta maailmasta*, Karisto, 2008, Hämeenlinna, suom. Petri Kortesuo  Alkuteos englanniksi: Amber Books, 1999
* Mondey, David: *The Hamlyn Concise Guide to Axis Aircraft of World War II*. Lontoo, Englanti: Bounty Books, 2006. 

### Viitteet

## Aiheesta muualla
*http://www.combinedfleet.com/ijna/e13a.htm 
*http://www.aviastar.org/air/japan/aichi_e13a.php 
*http://www.century-of-flight.net/Aviation%20history/photo_albums/timeline/ww2/Aichi%20E13A%20Jake.htm
Raakamaito

**Raakamaito** on maitoa, jota ei ole pastöroitu säilyvyyden ja turvallisen käytön takaamiseksi. Sitä käyttävien ihmisten mukaan raakamaidossa olisi parempi maku ja ravitsemus verrattuna tyypilliseen prosessoituun maitoon, mutta lääketieteellisissä piireissä ei tällaista ole havaittu. Sen sijaan raakamaidon kautta on kohonnut riski sairastua ruokamyrkytykseen, jonka aiheuttajia voivat olla esimerkiksi salmonella-, yersinia- ja listeriabakteerit.

Raakamaidon myymisen laillisuus vaihtelee maittain. Joissain Euroopan unionin maissa raakamaidon myyminen on kiellettyä. Suomessa raakamaidon myyminen on sallittu tietyin ehdoin, mutta viranomaiset suosittelevat, etteivät lapset, vanhukset, raskaana olevat tai vakavan perussairauden omaavat henkilöt joisi sitä kuumentamattomana. Australiassa ja Kanadassa raakamaidon myyminen on kiellettyä. Yhdysvalloissa raakamaidon myynti on sallittua vain tietyissä osavaltioissa.

## Katso myös
* Maidon terveysvaikutukset

## Lähteet
Paolo Camossi

**Paolo Camossi** (s. 6. tammikuuta 1974 Gorizia) on italialainen kolmiloikkaaja.

Camossi voitti kultaa alle 20-vuotiaiden EM-kilpailuissa 1993 tuloksella 16,41 m. Budapestin EM-kilpailuissa 1998 hän oli pituushypyn seitsemäs tuloksella 798 cm, mutta karsiutui kolmiloikan loppukilpailusta. Sevillan MM-kilpailuissa 1999 hän sijoittui viidenneksi tuloksella 17,29 m. Vuonna 2000 hän voitti pronssia Gentin sisäratojen EM-kilpailuissa tuloksella 17,05 m ja oli kahdeksas Sydneyn olympialaisissa tuloksella 16,96 m. Seuraavana vuonna hän voitti kultaa Lissabonin sisäratojen MM-kilpailuissa silloisella Italian halliennätyksellä 17,32 m ja sijoittui 11:nneksi Edmontonin MM-kilpailuissa tuloksella 16,18 m. Hän osallistui vielä Helsingin MM-kilpailuihin 2005 ja Moskovan sisäratojen MM-kilpailuihin 2006, mutta karsiutui kummallakin kerralla.

Camossin ennätys on 17,45 m, jonka hän hyppäsi Milanossa 7. kesäkuuta 2000. Sisäradoilla hän on hypännyt 17,32 m Lissabonissa 9. maaliskuuta 2001. Pituushypyssä hänen ennätyksensä on Padovassa 7. kesäkuuta 1998 hypätty 816 cm.

## Lähteet
*
*
Daniele Greco

**Daniele Greco** (s. 1. maaliskuuta 1989 Nardò) on italialainen kolmiloikkaaja.

Greco oli kahdestoista alle 20-vuotiaiden EM-kilpailuissa 2007 tuloksella 15,00 m ja neljäs alle 20-vuotiaiden MM-kilpailuissa 2008 tuloksella 16,33 m. Vuonna 2009 hän karsiutui Torinon sisäratojen EM-kilpailuissa, voitti kultaa alle 23-vuotiaiden EM-kilpailuissa tuloksella 17,20 m ja karsiutui Berliinin MM-kilpailuissa. Välimeren kilpailuissa hän sai pronssia tuloksella 16,64. Seuraavana vuonna hän karsiutui sekä Dohan sisäratojen MM-kilpailuissa että Barcelonan EM-kilpailuissa.

Vuonna 2011 Greco oli kahdeksas Pariisin sisäratojen EM-kilpailuissa tuloksella 16,24 m ja neljäs alle 23-vuotiaiden EM-kilpailuissa tuloksella 16,55 m. Seuraavana vuonna hän sijoittui viidenneksi Istanbulin sisäratojen MM-kilpailuissa tuloksella 17,28 m, mutta karsiutui Helsingin EM-kilpailuissa. Lontoon olympialaisissa hän oli neljäs tuloksella 17,34.

Greco voitti sisäratojen Euroopan-mestaruuden Göteborgissa 2013 sisärataennätyksellään 17,70. Hänen ulkoratojen ennätyksensä on 17,47 m, jonka hän hyppäsi Potenzassa 9. kesäkuuta 2012.

## Lähteet
*
*
Côte d’Albâtre

**Côte d’Albâtre** () on osa Englannin kanaalin rannikkoa Seine-Maritimen departementissa Ylä-Normandian hallintoalueella Ranskassa. Rannikko on 120 km pitkä ja ulottuu Le Havresta Le Tréportiin. Rannikko on saanut nimensä valkoisista jyrkistä kalkki- ja piikivikallioista, joita meri ja tuuli ovat kuluttaneet, samalla muodostaen mereen myös raukkeja.

## Impressionismi
Rannikko tuli kuuluisaksi useiden impressionistien, kuten Eugène Boudin, Camille Pissarro ja Alfred Sisley, matkustaessa rannikolle maalaamaan valkoisia jyrkänteitä ja vehmaita ylänköjä.

## Alabasterirannikon kyliä ja kaupunkeja
* Étretat
* Eu
* Fécamp 
* Dieppe
* Saint-Valery-en-Caux

## Lähteet

## Aiheesta muualla
Pienimmän neliösumman suora

**Pienimmän neliösumman suora** on käytännöllinen menetelmä lineaarisen mallin sovittamiseksi havaintoaineistoon, jossa jonkin muuttujan voidaan olettaa riippuvan lineaarisesti toisen muuttujan arvoista.

Menetelmän lähtökohtana on valita lineaarisen mallin kertoimet siten, että havaittujen arvojen ja mallin antamien arvojen erotuksista laskettujen neliöiden summa saa pienimmän mahdollisen arvonsa.

Tarkastellaan data-aineistoa, joka sisältää n kappaletta havaintopareja (x_i,y_i).
Oletetaan, että y-arvot riippuvat x-arvoista lineaarisen mallin
y=A+Bx mukaisesti. Tehtävänä on löytää kertoimille A ja B
sellaiset arvot, että virheneliösumma
:S=\sum_{i=1}^n(y_i-(A+Bx_i))^2
saa pienimmän mahdollisen arvonsa.

Kun summan termissä esiintyvä neliö puretaan auki, summa hajotetaan osasummiin, asetetaan näin saadun lausekkeen osittaisderivaatat kertoimien A ja B suhteen nolliksi ja ratkaistaan näin saatu lineaarinen yhtälöpari kertoimien suhteen, saadaan ratkaisu:
:
\begin{cases}
A=\frac{S_{xx}S_y-S_xS_{xy}}{nS_{xx}-S_x^2}\\
B=\frac{nS_{xy}-S_xS_y}{nS_{xx}-S_x^2}
\end{cases}

missä
:
\begin{cases}
S_x=\sum_{i=1}^n x_i\\
S_y=\sum_{i=1}^n y_i\\
S_{xx}=\sum_{i=1}^n x_i^2\\
S_{xy}=\sum_{i=1}^n x_iy_i\mbox{ ja }\\
S_{yy}=\sum_{i=1}^n y_i^2
\end{cases}


Nämä summat voidaan helposti laskea suoraan havaintoarvoista.

Havaintoarvoista voidaan myös laatia taulukko, johon varataan omat sarakkeet arvoille x_i,
y_i, x_i^2, x_iy_i ja y_i^2. Tarvitut summat saadaan tällöin suoraan ko. taulukon sarakesummina.

## Katso myös

Tilastollista terminologiaa ja matriisilaskentaa käyttäen samaa asiaa käsittelee artikkeli Lineaarinen regressioanalyysi.
Arikaran kieli

**Arikaran kieli** on Fort Bertholdin reservaatissa Pohjois-Dakotassa asuvien arikarojen puhuma caddolainen kieli. Vuoden 1997 arvion mukaan kielellä oli jäljellä noin 20 puhujaa ja määrä oli vähenemään päin. Arikarat ovat siirtyneet käyttämään pääasiassa englannin kieltä. Arikaran kielellä on julkaistu jonkin verran opetuskäyttöön tarkoitettua materiaalia. Yksi viimeisistä kieltä sujuvasti puhuneista henkilöistä Sahnin Kata kuoli tammikuussa 2010. Hän oli myös niitä harvoja arikaran puhujia, joilla oli valmiudet antaa kielen opetusta.

## Äännerakenne
Arikaran äännerakenne on seuraavanlainen: 

Affikaatta  ja yhdistelmä  ovat kontrastoivia; *čipátš*  ('pihatatar'). Soinnillisilla konsonanteilla on soinnittomat allofonit ennen soinnittomia konsonantteja.

Kaikki vokaalit esiintyvät sekä lyhyinä että pitkinä.

## Lähteet
Väärinkäsityksiä

**Väärinkäsityksiä** () on Penny ja seitsemän tassua -kirjasarjan neljäs osa.

Pääsiäsloma on alkanut Pennylle epämieluisissa merkeissä, sillä hän kuulee Elviksen tapailevan toista tyttöä nimeltä Sofia. Penny muuttuu todella mustasukkaiseksi, lisäksi hän saa tietää Kolumbuksen, hänen isoveljensä, olevan mukana suunnittelemassa Elviksen kanssa jotakin, mutta pojat eivät kerro Pennylle mitään. Pennyn isäkään, Mathias, ei näytä kertovan Pennylle mitä on tekeillä. Penny raivostuu talon pojille.
Neuvostoliitto olympialaisissa

**[[Neuvostoliitto]]** osallistui kesäolympialaisiin ensimmäisen kerran Helsingissä 1952 ja talviolympialaisiin Cortina d’Ampezzossa 1956. Ainoat Neuvostoliiton isännöimät olympialaiset pidettiin Moskovassa 1980. Neuvostoliitto ei osallistunut vuoden 1984 Los Angelesin kisoihin.

## Saavutetut mitalit
### [[Kesäolympialaiset|Kesäolympialaisista]]

### [[Talviolympialaiset|Talviolympialaisista]]

## Katso myös
* Kesäolympialaiset 1980
* Venäjä olympialaisissa

## Lähteet
Yhdysvaltain ilmakehätutkimuksen keskus

**Yhdysvaltain ilmakehätutkimuksen keskus** (, lyh. **NCAR**) on Yhdysvaltojen liittovaltion rahoittama tutkimuskeskus, joka tuottaa palveluita, tutkimusta ja koulutusta meteorologiassa ja sen lähitieteissä. NCAR tarjoaa alan tiedeyhteisön käyttöön laitteistoja kuten tutkia ja tutkimuslentokoneita, sekä supertietokoneita ja muita tutkimuksen tukipalveluita.

NCAR toimii useissa pisteissä Boulderin ympäristössä Coloradon osavaltiossa lähellä Kalliovuoria.

## Lähteet
Jaasin kieli

**Jaasin kieli** oli jaasien puhuma iranilainen kieli. Kieli oli samanlainen kuin alaanin ja nykyisen osseetin kieli. Kieli säilyi osittain 1500−luvulle saakka, mutta katosi sittemmin jaasien sulautuessa unkarilaisiin.

## Kirjalliset lähteet
Yksi tärkeimmistä jaasien kielestä jäljelle jääneistä kirjallisista lähteistä on unkarilaisten viranomaisten aikanaan tekemä 40 sanan lista, jota he olivat käyttäneet apuna Jászfalun kylän iasien kanssa keskustelemisessa. Lista sisältää esimerkiksi eläinten, ruokien ja viljatuotteiden jaasinkielisiä nimiä. Lista alkaa jaasinkielisellä tervehdyksellä *daban horz nachechsa* ("hyvää päivää herra") ja jatkuu nimityksillä *khefev* (leipä), *fit* (liha), *fana* (viini), *dan* (vesi), *bah* (hevonen), *fus* (lammas), *dicega*' (lehmä) ja niin edelleen.

Toinen tärkeä lähde on vuonna 1323 tehty iasien anomus oikeuksistaan, jossa on lueteltu useiden iasien edustajien nimet. Nimistä voidaan johtaa yhtäläisyyksiä iranilaisiin kieliin ja osseetin kieleen. Listassa käytetään esimerkiksi termiä *Furduh*, jota vastaa osseetin *furt*. Termi merkitsee nimen yhteydessä jonkun poikaa. Listassa mainittuja nimiä ovat esimerkiksi *Chatharch*, *Byk* ja *Karachin*. Iranilaistaustaisten nimien lisäksi joillakin oli myös selvästi turkkilaistaustaisia nimiä, jotka oli ehkä lainattu kumaanista.

## Lähteet
Shinji Nakamoto

**Shinji Nakamoto** (; s. 8. heinäkuuta 1945) on japanilainen entinen jousiampuja. Nakamoto kilpaili Münchenin olympialaisissa 1972 henkilökohtaisessa kisassa, jossa hän sijoittui 38:nneksi. 

## Lähteet

* Nakamoton profiili sports-reference.com -sivustolla
Joel Campbell

**Joel Nathaniel Campbell Samuels** (s. 26. kesäkuuta 1992 San José, Costa Rica) on costaricalainen jalkapalloilija, pelipaikaltaan hyökkääjä. Hän pystyy pelaamaan myös laitalinkkinä.

## Seurajoukkueura
Campbell aloitti ammattilaisuransa kotimaassaan Deportivo Saprissassa vuonna 2009, josta hänet lainattiin Puntarenasiin tammikuussa 2011.

28. heinäkuuta 2011 costaricalainen televisio uutisoi Campbellin siirtyneen Arsenaliin, mutta hän oikaisi myöhemmin uutisoinnin sanomalla, että siirtoa ei ole syntynyt, mutta neuvottelut ovat käynnissä. Hänestä olivat kiinnostuneet myös Sevilla ja Fiorentina.

19. elokuuta Campbell siirtyi Arsenaliin viisivuotisella sopimuksella. 27. elokuuta kuitenkin paljastui, että hänellä ei ollut pelilupaa, mikä esti Englannissa pelaamisen.

Kun Campbell ei saanut pelilupaa Englannissa, hän siirtyi lainalle ranskalaiseen FC Lorientiin. Campbell teki debyyttinsä Ranskan pääsarjassa Ligue 1:ssä 10. syyskuuta 2011 vierasottelussa Sochaux’ta vastaan, kun hän pääsi kentälle Grégory Bourillonin tilalle. Ottelun lopussa hän syötti Innocent Emegharan 1–1-tasoituksen, joka toi Lorientille pisteen. 1. lokakuuta Campbell teki ensimmäisen maalinsa Valenciennesia vastaan. Hän teki kaudella 25 liigaottelussa kolme maalia.

2. heinäkuuta 2012 Campbell siirtyi kauden 2012–2013 kattavalla lainasopimuksella espanjalaisen Real Betisin riveihin. Laina-ajallaan hän pelasi 28 Primera División -ottelua ja teki kaksi maalia.

Heinäkuussa 2013 Campbell siirtyi kauden mittaiselle lainalle kreikkalaiseen Olympiakosiin. Sittemmin hän pelasi lainalla Espanjassa Villarrealissa, Portugalissa Sportingissa ja Espanjassa Real Betisissä, kunnes elokuussa 2018 italialaisseura Frosinone osti hänet. Tammikuusta 2019 kesään 2023 Campbell pelasi Meksikossa. Kesällä 2023 hän palasi kotimaahansa Alajuelensen joukkueeseen. Kauden 2024–2025 hän pelaa lainalla brasilialaisessa Atlético Clube Goianiensessa.

## Maajoukkueura

Campbell on pelannut Costa Rican A-maajoukkueessa 148 ottelua ja tehnyt niissä 27 maalia. Hän pelasi viisi ottelua MM-kilpailuissa 2014 Costa Rican edetessä puolivälieriin ja teki maalin alkulohko-ottelussa Uruguayta vastaan. Hän pelasi kaksi ottelua MM-kilpailuissa 2018 ja joukkueensa kaikki kolme ottelua MM-kilpailuissa 2022.

## Lähteet
Aleksei Šved

**Aleksei Viktorovitš Šved** (; s. 16. joulukuuta 1988 Belgorod, Venäjän SFNT, Neuvostoliitto) on venäläinen koripalloilija.

## Ura
### Seurajoukkueet
Šved aloitti koripallon Lenwilin juniorijoukkueissa, Pietarissa. Hän siirtyi TsSKA Moskovaan vuonna 2005, jonka lisäksi hän pelasi alemmalla sarjatasolla TsSKA Trintan joukkueessa. TsSKA Moskovan edustusjoukkueessa Šved debytoi kaudella 2006–2007. Loppukaudesta hän pelasi otteluita myös Himkissä. Kaudet 2007–2009 Šved pelasi TsSKA Moskovassa, minkä lisäksi hän pelasi alemmalla sarjatasolla myös Trintan joukkueessa. Kaudeksi 2009–2010 hänet vuokrattiin Dynamo Moskovaan, jossa hän teki 10,3 pistettä ottelua kohden superliigassa. Vuonna 2010 Šved palasi Moskovaan.

Heinäkuussa 2012 Šved teki kolmivuotisen ja kymmenen miljoonan dollarin arvoisen sopimuksen NBA:ssa pelaavan Minnesota Timberwolvesin kanssa.

Heinäkuussa 2015 Šved siirtyi takaisin Venäjälle, Himki BK:hon, oltuaan tyytymätön NBA:sta saamiinsa tarjouksiin. Hän on sopimuksensa myötä Euroopassa eniten ansaitsevia koripalloilijoita.

### Maajoukkue
Maajoukkuetasolla Šved pelasi maansa juniorimaajoukkueissa ja edusti maataan nuorten EM-kilpailuissa. Ensimmäiset aikuisten arvokisansa hän pelasi vuonna 2011, jolloin Venäjä osallistui EM-kilpailuihin. Šved teki kisoissa 8,5 pistettä ja antoi 3,1 syöttöä ottelua kohden. Vuoden 2015 EM-kilpailuihin Šved ei osallistunut selkävamman takia.

## Lähteet

## Aiheesta muualla

*Euroliigan pelaajaprofiili 
*NBA:n pelaajaprofiili
Ljudmila Kostjukevitš

**Ljudmila Kostjukevitš** (; s. 8. heinäkuuta 1964) on valkovenäläinen pikaluistelija. Hän edusti seuratasolla PR Mogilevia. 

Kostjukevitš oli sprinttimaailmanmestaruuskisoissa 29. vuonna 1993. Hän sijoittui Naganon olympialaisissa 1998 31:nneksi 500 metrillä ja oli 34:s 1&nbsp;000 metrin matkalla. 

## Henkilökohtaiset ennätykset

* 500 m: 41,00 s (1998)
* 1 000 m: 1.22,58 (1998)
* 1 500 m: 2.09,57 (1989)
* 3 000 m: 4.38,56 (1984)
* 5 000 m: 7.59,99 (1989)

## Lähteet

* Kostjukevitšin profiili sports-reference.com -sivustolla   

### Viitteet
Richard Tomita

**Richard Kiyoshi Tomita** (8. heinäkuuta 1927 Honolulu – 12. helmikuuta 2021) oli yhdysvaltalainen painonnostaja. 

Tomita osallistui Lontoon olympialaisissa 1948 alle 60 kilon sarjaan, jossa hän sijoittui yhdeksänneksi nostettuaan yhteistuloksen 300 kiloa. Hän voitti samassa painoluokassa Yhdysvaltain-mestaruuden vuosina 1949 ja 1952.

## Lähteet
Norrbyholmen

**Norrbyholmen** on rakentamaton noin 250&nbsp;×&nbsp;330 metrin kokoinen saari Paraisten keskustan pohjoispuolella Ålön- ja Kirjalansaaren välissä.

## Lähteet
MAV

**MAV** (lyhenne sanoista *Micro Air Vehicle*) on miehittämättömien ilma-alusten (UAV) luokka, jolla on kokorajoituksia ja jotka voivat toimia itsenäisesti. Vaikka virallista standardia ei ole, useimmiten MAV-kokoluokalla tarkoitetaan miehittämättömiä ilma-aluksia, joiden ulkomitat ovat enintään 15 cm kaikkiin suuntiin (DARPA, 1997). MAV-kokoluokan pienimpiä UAV-laitteita voidaan kutsua nanoluokan miehittämättömiksi ilma-aluksiksi (NAV, *nano Air Vehicle*). Näiden suurimmat ulkomitat ovat 7,5 cm mihin tahansa suuntaan, ja paino alle 10 grammaa. Hyönteisen kokoiset mallit kuuluvat pääsääntöisesti tähän kokoluokkaan.

MAVien kehitystä ohjaavat kaupalliset, tutkimukselliset, hallinnolliset ja sotilaalliset tarpeet.  Pieni koko mahdollistaa vaarallisen alueen kuten kemiallisen kaasuvuodon tai nestepäästön tarkkailun ahtaissakin ympäristöissä, mikä olisi muuten saavuttamattomissa maassa oleville kulkuneuvoille. Sotilaallisessa käytössä pieni koko mahdollistaa laitteen kuljettamisen taistelijan varustuksen mukana ja käytön tarvittaessa. Pieni koko tekee etenkin NAV-koon ilma-aluksesta vaikeammin havaittavan. MAVeja on tehty myös harrastetarkoituksiin, kuten robottikisoihin ja valokuvaukseen.

Pienoiskokoiset ilma-alukset voidaan luokitella kiinteäsiipisiin (FMAV), pyöriväsiipisiin (RMAV) ja siipiään räpytteleviin eli biorytmisiin laitteisiin (BMAV). Keskeisiä maita, jotka tekevät tutkimustyötä MAV-kokoluokan miehittämättömistä ilma-aluksista, ovat Yhdysvallat, Kiina, Britannia, Ranska ja Etelä-Korea. 

## Katso myös
*Black Hornet
*Miehittämätön ilma-alus (UAV)
*Mallilennokki

## Lähteet

## Aiheesta muualla
Linnea Dale

**Linnea Dale** (s. 22. huhtikuuta 1991 Tinn) on norjalainen laulaja.

## Elämäkerta

Linnea syntyi Tinnin kunnassa, Telemarkin läänissä, Norjassa keväällä 1991. Hän on opiskellut Skienin lukiossa. Hän osallistui Norjan ''Idolsiin'' vuonna 2007, jossa hän sijoittui seitsemänneksi. Hän esitti itse säveltämänsä ja sanoittamansa kappaleen ”What Do I Know About Love” semifinaalissa 10. lokakuuta. Vuonna 2009 Linnea liittyi Donkeyboy-yhtyeeseen, jonka debyyttialbumilla *Caught in a Life* hän vieraili naislaulajana kappaleissa ”Ambitions”, ”Sometimes” sekä ”Awake”. Hän on myös levyttänyt kappaleen ”Anything Goes (and Everything's Alright)” yhdessä Magnus Sinnesin kanssa. Dalen ensimmäinen EP, *Children Of The Sun* julkaistiin 27. tammikuuta 2012, ja ensimmäinen sooloalbumi *Lemoyne Street* huhtikuussa samana vuonna.

## Diskografia
**Lemoyne Street* (2012)
**Good Goodbyes* (2014)
Torgallmenningen

**Torgallmenningen** on kävelykatu ja aukio Norjan toiseksi suurimman kaupungin, Bergenin keskustassa. Kävelykadulla on useita tavarataloja, liikkeitä ja ravintoloita sekä seitsemän metriä korkea Dyre Vaan veistämä merimiesten patsas.

## Lähteet

## Aiheesta muualla
Nuorten kesäolympialaiset 2014

**Nuorten kesäolympialaiset 2014** olivat toiset nuorten kesäolympialaiset ja ne järjestettiin elokuussa 2014 Nanjingissa, Kiinassa. Kisojen pitopaikka päätettiin vuonna 2010 Vancouverissa. Parhaiten kisoissa menestyi isäntämaa Kiina, joka keräsi kaikkiaan 65 mitalia.

## Lajit

* Ammunta

* Golf

* Jalkapallo
* Jousiammunta
* Judo
* Koripallo 
* Käsipallo
* Lentopallo 

* Maahockey
* Melonta
* Miekkailu
* Nykyaikainen viisiottelu
* Nyrkkeily
* Paini
* Painonnosto
* Purjehdus

* Pyöräily
* Pöytätennis
* Ratsastus 
* Rugby-7 
* Soutu
* Sulkapallo 
* Taekwondo 
* Tennis

* Triathlon
* Uimahypyt
* Uinti
* Voimistelu
* Yleisurheilu

## Mitalitaulukko

## Aiheesta muualla

* Virallinen sivusto
Viherjäkäläyökkönen

**Viherjäkäläyökkönen** (*Victrix umovii*) on harvinainen yökkösiin kuuluva perhoslaji.

## Koko ja ulkonäkö
Etusiipien pohjaväri on oliivinvihreä. Siiven poikki kulkevat mustat sisempi ja ulompi poikkiviiru voimakkaasti aaltoilevina ja ulompi poikkiviiru lähestyy siiven takaosassa selvästi sisempää. Poikkiviirujen väliin jäävä alue on takaosasta huomattavan tumma ja lähellä siiven etuosaa poikkiviirujen väliin jäävät mustareunaiset, keskeltä vihertävät rengastäplä ja munuaistäplä. Aivan siiven tyvessä erottuu musta tyvipoikkiviiru ja siiven kärkiosa on tummanharmaa. Takasiivet ovat tummanruskeat ja niissä on kuunsirpin muotoinen keskitäplä. Imukärsä on lyhyt. Siipiväli 28&ndash;31&nbsp;mm.

## Levinneisyys ja lentoaika
Viherjäkäläyökkösen levinneisyysalue ulottuu Puolasta ja Ukrainasta Baltian läpi Viroon. Lisäksi Keski-Ruotsissa on pysyvä kanta ja myös Norjasta laji tunnetaan. Venäjällä levinneisyys ulottuu Uralille. Suomesta lajista on tavattu vain muutamia kymmeniä yksilöitä Ahvenanmaan, Varsinais-Suomen, Etelä-Karjalan ja Kainuun alueilta. Viimeisin havainto on Houtskarista vuodelta 1985 ja vuoden 2010 kansallisessa uhanalaisarvioinnissa laji on luokiteltu puutteellisesti tunnetuksi (DD). Perhoset lentävät Ruotsissa kesäkuun puolivälistä heinäkuun alkupuoliskolle.

Laji vaikuttaa lentävän pääasiassa vain parittomina vuosina.

## Elinympäristö ja elintavat
Viherjäkäläyökköstä pidetään eräänä Euroopan harvinaisimmista perhoslajeista ja sen elintavat ovat huonosti tunnetut. Lajin elinympäristöjä näyttävät olevan vanhat ja lämpimät metsät, joiden puissa kasvaa runsaasti naavoja. Elinpaikan maaperä on moreenipitoista ja ohuelti sammaleen päällystämää. Laji lentää myöhään yöllä ja tulee valolle, mutta perhoset liikkuvat ilmeisesti enimmäkseen korkealla latvustoissa. Useimmiten yksilöitä on tavattu huomattavan lämpiminä öinä. Aikuisten perhosten surkastunut imukärsä ei sovellu ravinnonottoon, minkä vuoksi perhoset ovat lyhytikäisiä ja elävät ilmeisesti vain pari päivää. Kasvatusten perusteella naaraan munimat munat kuoriutuvat 20&ndash;25 päivän kuluttua ja toukkakehitys kestää kaksi vuotta. Toukka talvehtii kehräämänsä pienen pussin sisällä.

Metsätalous uhkaa lajin elinympäristöjä.

## Ravintokasvi
Toukan pääasiallista ravintoa on korpiluppo (*Alectoria sarmentosa*).

## Lähteet

## Aiheesta muualla
* lepdoptera.pl
Bburago

**Bburago** on kiinalainen pienoismalliautovalmistaja. Alkuperäinen, vuonna 2005 konkurssiin mennyt yhtiö perustettiin Italian Burago di Molgorassa Besanan veljesten toimesta vuonna 1974 nimellä Martoys, mutta otti nimen Bburago kaksi vuotta myöhemmin. Vuonna 2006 Hongkongiin rekisteröity May Cheong Group osti konkurssipesältä Bburagon tavaramerkin. Yritys valmistaa May Cheong Groupin Kiinan Dongguanissa ja Shaoguanissa sijaitsevissa tehtaissa useita erikokosia metallipienoismalleja suosituista autoista.
Vincenzo Manni

**Vincenzo Manni** (22. tammikuuta 1740 Fabriano – 15. huhtikuuta 1815) oli italialainen roomalaiskatolinen piispa. Hänet vihittiin papiksi 25. maaliskuuta 1781 ja nimitettiin Tivolin hiippakunnan johtoon 14. helmikuuta 1784. Piispaksi vihkiminen seurasi 20. helmikuuta; pääkonsekraattorina toimi Innocenzo Conti.

Manni kuoli 75-vuotiaana virassa. Hänen seuraajakseen nimitettiin Giovanni Battista a Santa Margarita Pietro Alessandro Banfi.

## Lähteet
Giovanni Paolo Benotto

**Giovanni Paolo Benotto** (s. 23. syyskuuta 1949) on italialainen roomalaiskatolinen arkkipiispa. Hänet vihittiin papiksi Pisan arkkihiippakuntaan 28. kesäkuuta 1973 ja nimitettiin Tivolin hiippakunnan johtoon 5. heinäkuuta 2003. Piispaksi vihkiminen seurasi 7. syyskuuta. Pääkonsekraattorina toimi Alessandro Plotti, jota avustivat Paolo Romeo ja Pietro Garlato. Benotto asetettiin virkaansa 4. lokakuuta.

Benotto sai 2. helmikuuta 2008 nimityksen Pisan arkkipiispaksi, jonka virkaan hänet asetettiin 6. huhtikuuta.

## Lähteet
Anni Uusivirta

**Anni Uusivirta** (s. 14. toukokuuta 1986) on suomalainen malli ja juontaja. Hänet valittiin vuoden 2011 Miss Suomen lehdistön ihannetytöksi. Uusivirta voitti ''Viidakon tähtöset'' -ohjelman ja toimi juontajana ''Tilt''-ohjelmassa.

Uusivirta on toiminut lentoemäntänä Englannissa ja Abu Dhabissa.

## Yksityiselämä
Uusivirta on seurustellut vuodesta 2016 lähtien brasilialaisen jujutsuvalmentaja Leandro Fidelesin kanssa ja asuu hänen kanssaan avoliitossa Dubaissa.

## Lähteet
Kulkuyökkönen

**Kulkuyökkönen** (*Spodoptera exigua*) on Suomessa satunnaisesti tavattava yöperhonen. Sen on vaeltajalaji, joka voi aiheuttaa toukkavaiheessa runsaana esiintyessään huomattavia tuhoja viljelyskasveille.

## Koko ja ulkonäkö
Etusiipien pohjaväri on harmaa ja himmeäkuvioinen. Poikkiviirut erottuvat heikosti, mutta rengastäplä on oranssinruskea ja myös munuaistäplä on reunoiltaan oranssinruskea. Takasiivet ovat valkoiset, hieman läpikuultavat ja helmiäisenhohtavat. Niissä on lisäksi musta reunajuova. Lepäävä perhonen pitää siipiään hieman rullamaisesti vartalon ympärille kierrettynä. Siipien kärkiväli 27&ndash;31&nbsp;mm.

## Levinneisyys ja lentoaika
Alun perin aasialainen perhonen, jota tavataan vaeltajalajina laajalti ympäri maailmaa. Levinneisyys ulottuu Afrikkaan ja Etelä-Eurooppaan ja kattaa loput Euroopasta, suurimman osan Aasiaa, Tyynenmeren saaret ja suuren osan Pohjois-Amerikkaa. Suomesta perhosia on tavattu silloin tällöin hajanaisesti etelärannikolta Oulun korkeudelle saakka. Havainnot keskittyvät kuitenkin etelärannikon tuntumaan. Suomen havainnot on tehty pääasiassa elokuussa. Vuonna 1964 Pohjois-Eurooppaan suuntautui Keski-Aasiasta vaellus, jonka yhteydessä lajista tavattiin Suomestakin toistatuhatta yksilöä.

## Elinympäristö ja elintavat
Kulkuyökkönen on elää ilmeisesti pääasiallisesti aroilla ja vaeltaneetkin yksilöt näyttävät välttelevän metsiä ja suosivan avoimia ympäristöjä. Laji lentää ilmeisesti vain yöllä ja käyttää ilmavirtoja apuna pitkillä lentomatkoilla. Perhonen tulee valolle, mutta huonosti syötille. Kehitys munasta aikuiseksi kestää huoneenlämmössä noin kuukauden.

Naaras tuottaa 300&ndash;600 munaa, jotka se munii 50&ndash;150 munan ryhmiksi, usein lehtien alapinnoille lähelle kukintoja. Toukkavaiheita on viisi ja toukan väritys muuttuu jonkin verran vaiheiden aikana. Täysikasvuinen toukka koteloituu maaperään suunsa eritteellä vuorattuun onkaloon. Laji ei kykene vaipumaan diapaussiin eikä siksi myöskään talvehtimaan alueilla, joilla talvi tappaa ravintokasvit.

Lämpimän ilmaston alueilla kulkuyökkönen on huomattava maatalouden tuholainen, jonka toukat tekevät vahinkoa viljely- ja puutarhakasveille sekä hedelmille.

Lajilla elää monia loispistiäisiä ja -kärpäsiä. Myös muutamat petoluteet saalistavat erityisesti nuoria toukkia. Lajia voidaan torjua myrkytyksillä ja feromonipyydysten avulla.

## Ravintokasvi
Toukka elää syöden useiden eri kasvilajien lehtiä ja hedelmiä.

## Lähteet

## Aiheesta muualla
*Laji.fi: Kulkuyökkönen (''Spodoptera exigua'')
*Suomen Perhoset: Kulkuyökkönen
*Perhostutkijainseura: Kulkuyökkönen (''Spodoptera exigua'') 
*ITIS: Spodoptera exigua 
*Iowa State University, Bug Guide: Species Spodoptera exigua - Small Mottled Willow 
*Plantwise: Beet armyworm (''Spodoptera exigua'') 
*Centre for Agriculture and Biosciences International (CABI): Spodoptera exigua, (beet armyworm) 
*Pherobase: Semiochemicals of Spodoptera exigua, the Beet armyworm 
*Moths and Butterflies of Europe and North Africa 
*Bestimmungshilfe des Lepiforums 
*valistusvideo lajin tuhoista